‘Afrikaanse’ Ndhlovu bly oor Blitsbok-kans | Netwerk24
Deur Marnus Kok 28 Februarie 2020 07:03
Mfundo Ndhlovu stoei met ’n Engelse speler om besit in 2018 se Hongkong-sewestoernooi. Foto: Getty Images
Ndhlovu (22) is die plaasvervanger vir die Suid-Afrikaanse sewesspan, wat die naweek in Los Angeles se Wêreldreeks-toernooi speel.
“Ek lag altyd as my plek van geboorte (Standerton) ter sprake kom en ek uitgevra word oor Afrikaans. Persoonlik voel ek dat waar ek grootgeword het die beste plek was om te leer om goed te kommunikeer,” sê Ndhlovu, oudleerling van die Hoërskool Standerton.
Ek moes aanpas en ’n nuwe taal – wat Afrikaans was – aanleer om my in staat te stel om doeltreffend met almal te kommunikeer.
“Ek het baie Afrikaanse vriende en spanmaats gehad – waarvan sommige gesukkel het met Engels. So ek moes aanpas en ’n nuwe taal – wat Afrikaans was – aanleer om my in staat te stel om doeltreffend met almal te kommunikeer.”
Hy sê dit kom handig te pas om so baie tale in die reënboognasie te praat.
“Ek sê altyd die Here het my met sporttalente geseën, wat dit vir my moontlik maak om baie mense te ontmoet wat verskillende tale praat. So ek is bevoorreg om vier tale (Zoeloe, Engels, Afrikaans en Swati) te kan praat en nog vier (Sotho, Xhosa, Ndebele en Tswana) te kan verstaan.”
Cecil Afrika hardloop al langer as ’n dekade sirkels om teenstanders.
Dié veelsydige agterspeler, wat senter of vleuel kan speel, het in 2018 in Hongkong sy debuut vir die Blitsbokke gemaak.
Tog het hy nog net in vier toernooie gespeel, grootliks omdat hy baie las van beserings gehad het. Ndhlovu is egter bly om weer deel van die groep te wees, hoewel hy as ’n plaasvervanger nie speelkans gewaarborg is nie.
“Ek voel altyd geëerd om deel van die span te wees, veral nadat ek my debuut in 2018 gemaak het. Vandat ek my buiging gemaak het, het dit vir my meer gewig gedra om die Blitsbok-trui te dra omdat ek die eerste een van my familie is om die Groen-en-goud te dra.”
Ndhlovu sê toe hy die eerste keer begin sewes speel het, het hy spelers soos Cecil Afrika, Branco du Preez, Seabelo Senatla en Rosko Specman bewonder.
Pool B has got some power!@Blitzboks Sevens, @RugbyCanada, @OfficialKRU and @IrishRugby. #LASevens pic.twitter.com/Nd9vLn8IkY
— World Rugby Sevens (@WorldRugby7s) February 26, 2020
Meer oor: Cecil Afrika | Mfundo Ndhlovu | Los Angeles | Sewes | Blitsbokke
'Dís waarom Blitse sukkel met skoppe'
Kwagga in Mei terug by Blitse; dan dalk Haaie
Koronavirus laat Blitse opsies oorweeg
Oud-Bok Jean swaai Blitse lof toe